b"\n_START_ARTICLE_\nKai Siegbahn\n_START_SECTION_\nBiografia\n_START_PARAGRAPH_\nVa n\xc3\xa9ixer el 20 d'abril de 1918 a la ciutat sueca de Lund, fill del f\xc3\xadsic i Premi Nobel l'any 1924 Manne Siegbahn. El 1936 ingress\xc3\xa0 a la Universitat d'Uppsala per estudiar f\xc3\xadsica, qu\xc3\xadmica i matem\xc3\xa0tiques, on es llicenci\xc3\xa0 el 1942. El 1944 es doctor\xc3\xa0 a la Universitat d'Estocolm, entrant a treballar aquell mateix any a l'Institut Nobel de F\xc3\xadsica. Entre 1951 i 1954 fou professor del Reial Institut de Tecnologia d'Estocolm (KTH), i des d'aquell any cap del departament de f\xc3\xadsica a la Universitat d'Uppsala.\n_START_SECTION_\nRecerca cient\xc3\xadfica\n_START_PARAGRAPH_\nInici\xc3\xa0 la seva recerca al voltant de la f\xc3\xadsica at\xc3\xb2mica i la f\xc3\xadsica molecular, desenvolupant estudis sobre el plasma i l'\xc3\xb2ptica electr\xc3\xb2nica. Interessat posteriorment en l'espectrosc\xc3\xb2pia, Siegbahn va desenvolupar t\xc3\xa8cniques d'an\xc3\xa0lisi qu\xc3\xadmic en el l\xc3\xa0ser espectrosc\xc3\xb2pic d'alta resoluci\xc3\xb3 creat per ell._NEWLINE_El 1981 compart\xc3\xad el Premi Nobel de F\xc3\xadsica amb els f\xc3\xadsics Nicolaas Bloembergen i Arthur Leonard Schawlow pels seus treballs sobre l'espectrosc\xc3\xb2pia, i Siegbahn especialment per les seves contribucions en el desenvolupament del l\xc3\xa0ser espectrosc\xc3\xb2pic d'alta resoluci\xc3\xb3."